Informata lidhur me kontrollet sanitare
Mbikëqyrja sanitare e personave të punësuar dhe personave tjerë mikrob bartës është e detyrueshme për ato kategori punonjësish të cilat mund të kontribuojnë në shfaqjen dhe përhapjen e sëmundjeve të caktuara ngjitëse dhe kështu të rrezikojnë shëndetin e një numri të madh personash, të cilët janë përdorues të produkteve apo shërbimeve të tyre. Kjo mbikëqyrje bëhet në përputhje Procedurat standarde operative për Mbikëqyrje shëndetësore të personave të punësuar dhe personave tjerë mikrob bartës të nxjerra nga IKSHPK (Ligji nr. 08/l-200 për Parandalimin dhe kontrollin e sëmundjeve ngjitëse).

KUSH I NËNSHTROHET MBIKËQYRJES SANITARE?
1. Personat që punojnë në prodhimin, shitjen, shpërndarjen, përgatitjen dhe shërbimin e artikujve ushqimorë dhe punë të tjera gjatë të cilave cilat bien në kontakt të drejtpërdrejtë me ushqimin ose ambalazhimin e ushqimit. 
2. Personat e punësuar në furnizimin me ujë të pijshëm të popullatës, si dhe personat që punojnë në prodhimin, ambalazhimin, shitjen dhe shpërndarjen e ujit (pijeve) të ambalazhuar.
3. Personat e punësuar në institucionet parashkollore, çerdhet e fëmijëve dhe institucionet tjera të strehimit kolektiv të kategorive të caktuara të popullatës (shtëpitë e pleqve, qendrat e paraburgimit, burgjet, Qendrat Integruese dhe Rehabilituese, etj.).
4. Personat të cilët në institucionet shëndetësore merren me kontrollin, mjekimin, trajtimin dhe kujdesin ndaj të sëmurëve si dhe mirëmbajtësit e higjienës në shërbimet e përcaktuara më poshtë; 
· Blloqet operative;
· [bookmark: _Hlk156376793]Njësitë e kujdesit intensiv; 
· Shërbimet e pediatrisë dhe shërbimet e neonatologjisë;
· Shërbimet e obstetrikës me njësitë për fëmijë të porsalindur;
· Shërbimet për trajtimin e djegieve dhe transplantimin e indeve dhe organeve;
· Shërbimet mjekësore estetike;
· Shërbimet e hemodializës dhe dializës peritoneale;
· Shërbimet e onkologjisë dhe kujdesit paliativ;
· Shërbimet e stomatologjisë dhe kujdesit oral.
5. Personat që punojnë në prodhimin dhe tregtimin e barnave dhe pajisjeve mjekësore;
6. [bookmark: _Hlk151023564]Personat të cilët punojnë në prodhimin dhe tregtimin e preparateve kozmetike;
7. [bookmark: _Hlk156820011]Personat që ofrojnë kujdes higjenik të popullsisë apo shërbime estetike jo mjekësore (si berberët, parukierit, sallonet e masazhit, të pedikyrit dhe manikyrit, shërbimet kozmetike, tatuazhe, piercing;
8. Personat të cilët gjatë shkollimit kryejnë praktikën e obligueshme në veprimtaritë e lartpërmendura janë të detyruar të kryejnë kontrolle sanitare sipas kushteve, afateve dhe mënyrës se përcaktuar për të punësuarit në ato veprimtari.
SHËNIM: 
· Punonjësit shëndetësorë nuk janë subjekt i detyrimit për të ekzaminuar jashtëqitjen për mikrobe dhe parazit, me përjashtim të atyre që janë të punësuar në shërbimet e mjekimit intensiv, institucionet e strehimit kolektiv të kategorive të caktuara të popullatës, personave të punësuar në ushqyerjen e pacientëve dhe të punësuar në mirëmbajtjen e higjienës në institucionet shëndetësore.
· Personat që ofrojnë kujdes higjenik të popullsisë nuk janë subjekt i detyrimit për të ekzaminuar jashtëqitjen për mikrobe dhe parazit.

SA SHPESH BËHET MBIKËQYRJA SANITARE E PERSONAVE TË PUNËSUAR 
Mbikëqyrja sanitare ndaj kategorive të mësipërme bëhet përmes kontrolleve të rregullta (vizitave) sanitare si më poshtë: 
1. Për pikat 1) deri 3) të kësaj PSO kontrollet sanitare kryhen çdo gjashtë muaj.
2. Për pikat 4) deri te pika 7) e kësaj PSO kontrollet sanitare kryhen një herë në vit.
3. Kontrolli sanitar kryhet edhe në rast të shfaqjes së sëmundjeve ngjitëse në vendin e punës apo në familjet e të punësuarve, apo edhe sipas indikacioneve epidemiologjike të cilat i konstaton inspektori sanitar.
Të gjithë personat të cilët gjatë kontrollit sanitar kanë pasur izolim mikroorganizmave patogjen nuk guxojnë të ushtrojnë veprimtaritë e mësipërme, deri në shërimin e plotë të tyre. 
Këta persona duhet ti nënshtrohen kontrollit të përsëritur deri sa në bazë të rezultatit mikrobiologjik të konstatohet se nuk janë më bartës të infeksionit.
ORARI I PUNËS
Marrja e Mostrave: E hënë - e premte 08:00 - 11:00 h.
Çmimi i kontrollit sanitar është 15 euro
VËREJTJE: 
Personat të cilët i nënshtrohen kontrollit sanitar duhet të vijnë në kontroll me duar të pastra dhe thonjtë të shkurtër dhe të pastër. Thonjtë nuk guxojnë të jenë të gjatë, të lyer apo artificial.

